KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. augusztus 29-i rendkívüli ülésére)

TÁRGY:
emlékkő elhelyezésének jóváhagyása
Az állatvédelem, az otthontalan állatok átmeneti gondozása, orvosi ellátása céljából létrehozott „Megóvlak” Állatbarát Alapítvány (továbbiakban: Alapítvány) képviseletében a Kuratórium elnöke, Gubik Ibolya az állatok védelmére és a felelős állattartásra való figyelemfelhívás céljából emlékkő kihelyezését kezdeményezte a Kiskőrösi Polgármesteri Hivatalnál. Az emlékkövet - az Alapítvány elnökének javaslatára - a Kiskőrös, Árpád utca 4. szám alatt található Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola előtt található zöld területre kívánják elhelyezni (a helyszínrajz az előterjesztés mellékletét képezi). Az emléktábla átadására ünnepélyes keretek között a Kiskőrösi Szüret és Szlovák Nemzetiségi Napok hagyományőrző rendezvénysorozat keretében kerülne sor. 
Az emlékkő mérete 60 cm x 80 cm, vastagsága 20 cm, az emlékkövön a következő idézet szerepelne: ”Bárcsak megértenék az emberek, hogy az állatok ugyanolyan kiszolgáltatottak, s ugyanúgy függenek tőlünk, mint a gyerekek; -Ezt a gyámságot ránk ruházták.”
A kihelyezésre kerülő vörös márvány emlékkő beszerzésének költsége az Alapítványt terheli. Az emlékkő alapzatának és a körülötte található térkő kivitelezésének a költségeit Kiskőrös Város Önkormányzata viseli.
Magyarország helyi önkormányzatairól szóló 2011. évi CLXXXIX. törvény III. fejezet 42. §-ának 8. pontja értelmében a képviselő-testület hatásköréből nem ruházható át a közterület elnevezése, köztéri szobor, műalkotás állítása, így az emlékkő elhelyezéséhez az illetékességi területen működő települési önkormányzat képviselő-testületének egyetértése szükséges.
Fentiek alapján javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2014. augusztus 25.









Domonyi László sk.









   polgármester

HATÁROZAT-TERVEZET

A Képviselő-testület 
1. egyetért azzal, hogy a Kiskőrös, Árpád utca 4. szám alatt található Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola épülete előtt levő parkosított közterületen az állatok védelmére és a felelős állattartásra való figyelemfelhívás céljából emlékkő kerüljön elhelyezésre.
2. 
felhatalmazza a polgármestert arra, hogy az emlékkő elhelyezéséhez szükséges intézkedéseket megtegye.
Felelős: 
polgármester

Határidő: 
azonnal

